KLUBI 700
Oled sa kunagi kogenud ületöötamist ja seda, et sind ei hinnata,
nii et oled kaotanud lootuse?
Robert Jeffressil on meile häid uudiseid.
Ta ütleb, et Jumal ootab meilt erakordse elu elamist,
pakkudes samal ajal ka juhiseid, kuidas seda teoks teha.
Dr. Robert Jeffress on 13 000-liikmelise koguduse pastor
Dallases, Texases.
Mäletate teda ehk hetkest, kus ta palvetas president Trumpi eest.
Ta ütleb, et jääme paljust ilma, kui loobume oma palveelust.
Oma raamatus "Otsustades erakordse elu kasuks"
jagab ta järjepideva palve saladusi
ja seda, kuidas saada võimatutes olukordades
drastilisi palvevastuseid.
Robert Jeffress on täna meiega.
Tere tulemast tagasi me saatesse! - Tänan Terry!
Teie raamat "Otsustades erakordse elu kasuks"
paneb heitma tõsise pilgu Piiblisse, prohvet Eelija elule.
See oli tõeliselt köitev,
sest tänapäeva maailmas me tunneme,
et kõik on lagunemas koost',
samas kui te ütlete, et Eelija ajal oli olukord sama hull.
Just nii.
Me arvame sageli,
et me ei saa elada Jumalale ega muuta midagi,
sest tänapäeva aeg ja ühiskond on nii kohutavad.
Samas pole see aga võrreldavgi 9. saj. eKr Iisraeliga,
kus kummardati ebajumalaid ja ohverdati neile lapsi.
Vahet pole, mis ajas sa elad -
iga mees ja naine võib elada erakordset elu.
Elu, mis on tõeliselt ühendatud Jumala eesmärgiga.
Enamus inimesi aga ei ela sellist elu.
Enamus kristlasi ei tee seda.
Mõtlen ühe Chicago hauakaevaja peale,
kellelt küsiti, miks ta sellist tööd teeb?
Ta vastas: "Ma kaevan auke, et teenida raha,
et osta leiba ja saada jõudu aukude kaevamiseks."
Usun, et Jumalal on enamat me jaoks ja just sellest mu raamat räägibki.
Räägin seal 7-saladusest,
mille kaudu kogeda edu ja tähendusrikkust.
Vastab tõele, et elus on üsna lihtne jääda rutiini kinni
ja jätkata vaid jätkamise nimel.
Jumalal aga on erakordne plaan me kõigi jaoks.
Jah, üleüldine plaan ka maailma jaoks,
aga igaühe meie jaoks samuti.
Te rõhutate väga tugevalt, et me võime leida selle eesmärgi üles.
Nii on.
Esimene saladus erakordse elu avastamiseks
on avastada oma unikaalne eesmärk.
Jumal jagab maailmaga läbi Kristuse oma armastuse ja lunastuse lugu,
aga Tal on üks unikaalne lugu, mis on kirjutatud sisse sinu ellu
ja mille kaudu samuti jagada Tema lugu.
Ma kasutan seda sõna "lugu", kui tala viiele printsiibile,
mille kaudu leida oma unikaalne elueesmärk.
Jagan siinkohal vaid paari neist.
Kuuletu oma kirele.
Üks parimaid viise saada teada, mida Jumal tahab, et teeksid,
on küsida endalt, mida sulle endale meeldib teha?
Jumal on andnud unikaalseid asju, mis muudavad meid kirglikuks.
Mõtlen Pat Robertsonile, kelle kirg on saadete tegemine.
Ühtlasi ka poliitika ja ärimaailm.
See pole mitte saatanast, vaid Jumalast,
et ta võiks täita oma unikaalset eesmärki elus.
Nii et kuuletu oma kirele ja järgi seda.
Psalm 37:4 ütleb: "Olgu sul rõõm Issandast;
siis ta annab sulle, mida su süda kutsub!"
Jumala igatsustest saavad sinu igatsused.
Teiseks, tunne ära oma annid ja võimed.
Kui Jumal kutsub sind midagi tegema, annab Ta sulle ka annid, et seda teha.
Fil. 2:13: "Sest Jumal on see, kes teis tegutseb,
et te tahate ja toimite tema hea nõu kohaselt."
Mis on need asjad, mis tulevad sul loomulikult välja?
Mis on need tegevused,
mille kohta teised ütlevad: "Sa oled ju lausa sündinud selleks!"
Sinu kirg + annid = Jumala unikaalne plaan su elu jaoks.
Ütlete, et meil on ka võimalus mõjutada meid ümbritsevat.
Kõik see, mis meid täna ümbritseb...
Kuidas küll mõjutada seda positiivsel moel?
Eelija näitab, kuidas.
Ta elas täiesti paadunud ühiskonnas,
kuid ta ei läinud sellega kompromissile nagu paljud juudid seda tegid.
Nad ütlesid: "Parim viis oma ühiskonda aidata
on muutuda selle sarnaseks."
Nii said neist Baali kummardajad.
Samas aga ei hoidnud Eelija ka oma suud kinni.
Näen seda nii palju tänapäeva kristlaste juures,
kes mõtlevad:
"Ühiskond on nii käest ära ja ma ei taha määrida end sellega.
Pealegi, mis õigust on mul öelda midagi valitsuse kohta?
Parem peidan end kirikus oma pühasse urkasse."
Ei! Eelija ütles,
et ta ei samastu oma ühiskonnaga ega isoleeri end sellest,
vaid hoopis mõjutab seda.
Selleks on Jumal meid kutsunud.
Eelija läks kurja kuninga Ahabi juurde
ja ütles kokutamata või kõhklemata: "Nõnda ütleb Issand..."
Jumal ei ole ülim vaid koguduse üle, aga kogu loodu üle.
Seda mõistes oled valmis võtma vastu ka väljakutsed ja võimalused,
mis kaasnevad sellega, mida Eelija tegi.
Rääkige meile laevade põletamisest.
Laevade põletamise saladus peitub selles,
et oled täiega Jumala nimel väljas.
See laevade põletamise teema pärineb Hernán Cortés'i loost,
kes oli Hispaania maadeavastaja ja kes maabus Veracruzi rannikul,
et vallutada kogu Mehhiko Jumalale ja Hispaaniale.
Samas ta teadis, et ees on raskusi,
sest tema ja pealinna vahele jäi 300 km teed täis madusid ja kaktusi.
Ta teadis, et ta meestel võib tekkida kiusatus pöörduda tagasi,
mistõttu ta käskis juba teekonna alguses
põletada kõik laevad
ehk kõrvaldada igasugune võimalus taganeda.
Eelija ütles Karmeli mäe otsas seda sama juutidele:
"Aeg on otsustada, kas olete täiega kaasas või mitte.
Kui Baal on te jumal, siis teenige teda kogu oma südamest.
Kui aga Jehoova on te Jumal, siis teenige Teda.
Kuid te peate otsustama ära, kumba te teenite."
Eelija oli ka hästi ustav palvetaja.
Jagage palun, kuidas vallandada palves peituvat väge.
Kas on nö õige viis, kuidas paluda?
Jaakobus 5:16 ütleb:
"Õige inimese mõjuvõimas eestpalve saadab palju korda."
ja siis salmis 17 on kohe viide Eelijale,
kes oli väga mõjuvõimas palvetaja.
Ütleksin Eelija elu põhjal palve kohta kolme asja.
1. Eelija palus siiralt ja ausalt.
Olen alati öelnud, et paluda tuleb seda, mis su südamel,
mitte seda, mida arvad, et peaks su südamel olema.
Jumal teab nagunii, nii et ole aus.
2. Palveta julgelt.
Eelija ei palunud: "Õnnista seda, toda ja kolmandat!"
Ta palus väga konkreetselt ja julgelt.
Ta palus, et tuli langeks taevast ja neelaks ohvri.
Mu tütar Juliel on kolmikud,
kuid enne nende sündi oli tal kolm raseduse katkemist
ja nende süda oli murtud.
See juhtus lühikese aja jooksul.
Ja siis nad palusid, et Jumal kingiks neile kolmikud -
iga ühe neist asendama varem kaotatud kolme elu.
Ütlesin talle: "Julie, ära seda küll palu!
Me peres pole kunagi kolmikuid olnud ja sa pettud, kui neid ei saa."
Vot milline suur "usumees" ma olen.
Aga mu tütar ütles: "Isa, kui tahad näha Jumalalt suuri asju,
tuleb ka paluda suuri asju."
Ja möödunud detsembris Jumal õnnistaski neid kolmikutega!
3. Palveta püsivalt.
Ära lakka palvetamast, kui sa kohe vastust ei saa.
Eelija palus vihma 7 korda, enne, kui see tuli.
Ka meeleheites ei tohi alla anda.
Eelijagi koges meeleheidet.
Just ja seetõttu ma just tema valisingi.
Eelija polnud mingi vaimulik superkuju.
Tal olid oma kahtlused, meeleheide ja sõnakuulmatuse hetked.
Ometi kasutas Jumal seda tavalist meest väga erilisel moel.
Igatseme seda kõik ja sellest mu raamat räägibki.
Ütleme oma meeskonnas tihti,
et ühe inimese võime muuta midagi on mõõtmatu.
Kui tahate ka oma eluga midagi muuta,
peate ostma endale raamatu "Otsustades erakordse elu kasuks".
Jumala 7 saladust, kuidas kogeda edu ja tähendusrikkust.
Raamat on tellitav internetist.
Aitäh, et olite meiega!
Oli puhas rõõm. Suur tänu! - Aitäh!
Järgmiseks lugu kahekordselt vähi seljatanud naisest,
kes kuulis ärevat uudist.
Nägin seda piirkonda ekraanil.
Mulle öeldi, et arst võtab minuga 48h jooksul ühendust,
mispeale arvasin, et nad leidsid midagi.
Peale pausi lugu naisest, kes sai üleloomuliku üllatuse osaliseks
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Tere tulemast tagasi!
Milline hea intervjuu ps. Jeffressiga ja milline võrratu raamat!
Imeline raamat!
Olen kuulnud nii paljusid inimesi ütlemas:
"Oled sina alles õnnistatud,
et oled leidnud elus millegi, mis sind köidab."
Kuid see on sõnum kõigile - leida üles see, mis neid köidab.
Seetõttu küsingi inimestelt alati, mida neile meeldiks teha.
Sest Jumal on pannud me südamesse vastavad igatsused.
Muide, uurisin, mida Eelija nimi heebrea keeles tähendab.
Selle nime erinevad tähed kätkevad endas tähendusi
nagu "Jumal", "minu Jumal" ja "Jehoova"
andes kokku "minu Jumal on Jehoova".
Ps. Jeffress kirjutab sellest ka oma raamatus.
Tõesti? - Ta uuris ka selle tähendust.
Küll on tore!
Minu Jumal on Jehoova. - Milline võrratu nimi!
Igakord, kui ema sind hüüab, ütleb ta: "Minu Jumal on Jehoova".
Minu Jumal on Jehoova.
Seda tõlgitakse sageli Issandaks, aga see pole Issand.
See on Jahve ehk Jehoova, kes kutsub kõik asjad ellu.
Tahan öelda ikka ja jälle, et inimesed mõistaksid,
et kui me räägime Allahist või millest iganes muust,
et me ei tohiks võtta Jumala nime asjata suhu.
Inimesed nimetavad Jumalat mitmet erinevat pidi,
aga see ei tähenda veel Jumalat.
Kuid Ta nimi on Jehoova ja seda nime ei tohi asjata suhu võtta.
Nii palju siis tänasest heebrea keele tunnist.
Patty läks arsti juurde iga-aastasesse kontrolli.
Ta rääkis arstile nädala jagu kestnud peavaludest,
mispeale arst muutus murelikuks ja saatis ta ultrahelisse.
Tulemus oli kahekordsele vähi seljatanule
kahjuks liiga tuttav.
Pat on üsna toimekas naine,
kandes hoolt nii oma mehe kui poja eest.
Mu mees ei saa enam ise autot juhtida,
mistõttu olen peres ainus autojuht.
Me poeg aga on vaimse puudega noor mees,
kes elab koos meiega.
Nii on mul päris palju kanda.
Pat käis 2017. aastal tavapärases arstlikus kontrollis,
rääkides arstile oma nädala jagu kestnud peavalust.
Arst ütles, et peavalu võib vahel olla tingitud
ummistunud arteritest,
mistõttu ta soovitas mul minna ultrahelisse.
Koju jõudes meenus talle,
et ta oli unustanud võtta vererõhu rohtu.
Hoian oma rohtusid teise toa sahtlis ja olin unustanud võtta need.
Hakkasin neid uuesti võtma ja peavalud kadusid.
Kindluse mõttes läks ta siiski ka ultrahelisse,
kuid selle tulemused valmistasid uut muret.
Nägin ekraanil seda piirkonda.
Nad ütlesid, et arst võtab minuga 48h jooksul ühendust.
Arvasin, et ju nad siis leidsid midagi, aga otsustasin mitte muretseda.
Ultraheli tuvastas Pati paremal pool kaelal kühmu,
mis oli vajutades valus.
Arst ütles, et tuleb teha täiendavad uuringud.
Olles juba kaks korda elus seljatanud vähi,
ei pannud see uudis Pati muretsema.
Olin juba varem nii paljust läbi käinud,
et otsustasin mitte muretseda, uskudes, et test annab kõik vastused.
Pat palvetas enne kompuutertomograafiat
ja palus sõpradeltki eestpalvet.
Ja siis, 20. detsembril, jõudes tagasi oma toimetuste juurest,
nägi ta telekas "Klubi 700" viimast lõiku.
Seal palvetati parasjagu inimeste eest
ja Pat sai konkreetse tunnetusesõna, mis kirjeldas täpselt minu olukorda.
Kellelgi on kaelaga mingi teema, mis on ehk kestnud mõnda aega.
Pane oma käsi oma kaela peale.
Seal on üks valulik koht, mis on kasvanud või laienenud
ja mida puudutades käib kui tuli sust' läbi.
Puuduta seda kohta just praegu ja ole terve Jeesuse nimel!
Mõtlesin: "Imeline! Võrratu!
Ma ei jõua kompuutertomograafiat ära oodata,
sest see saab tõestama, et Jumal on päriselt olemas."
Pat läkski nädala pärast kompuutertomograafiasse,
saades juba tund aega hiljem arstilt kõne.
Ta ütles: "Ma ei näe seal mitte kui midagi"
ja ma vastasin: "Tänu Jumalale!"
Arst vastas: "Nõustun täiega."
See oli ühtaegu põnev kui imeline.
See on Jumala armastus, hool ja kaitse meie suhtes.
Meil on suur Jumal, kes teab iga väiksemat kui detaili meie kohta
ja minu jaoks on see imeline!
Ma olen hämmingus Jumala väest.
Kui me vaid mõistaks, et Ta on kõikjal.
Ta elab meis ja meie Temas.
Kogu meie elu, liikumine ja olemine on Temas.
Ta Sõna on nii võimas,
mistõttu kui kuulutame selle välja, teeb Ta ka imesid.
Just nii nagu keset kõige loomist -
Jumal ütles: "Saagu valgus!" ja valgus sai.
Nii on Jumal andnud ka oma rahvale väe
öelda ja kuulutada kõiki neid asju.
Siinkohal veel inimeste saadetud palvevastuseid.
Virginias elaval Lornal oli 2 kuud probleeme küünarnukiga,
nii et ta ei saanud oma kätt sirgeks sirutada.
Ta vaatas üks päev "Klubi 700"
ja kuulis Terryt jagamas tunnetusesõna:
"Kogu su liiges saab täielikult taastatud."
Olles palvetanud koos Terryga, sai Lorna taas oma kätt sirutada.
Tänu Jumalale!
Californiast pärit Mary kannatas seljavalu käes 7 aastat.
Vaadates üks päev "Klubi 700", oli Patil talle tunnetusesõna:
"Ma arvan, et su nimi on Mary ja sul on lülisamba artriit.
Jumal tervendab su sellest just praegu
ja kõik sinna kogunenud kaltsium kaob
ning su seljalülid saavad täiesti terveks Jeesuse nimel."
Mary tundis koheselt, kuidas valu lahkus ta ihust
ja pole enam kunagi tagasi tulnud.
Hämmastav!
Mulle nii meeldib see, mida dr. Jeffress jagas,
mida eelnevas videos nägime ja neist tunnistustest kuuleme,
et Jumal tunneb meid nii isiklikult ja täpselt
ja võtab kuulda me vajadusi.
Nii et peaksime rõõmustama selle üle.
See on tõesti märkimisväärne, et Jumal teeb seda kõike.
See pole mingi hookus-pookus, vaid see on Püha Vaimu töö,
kes on kättesaadav igale usklikule.
Peaksime igatsema Tema ande ja eriti prohvetlikku kõnelemist
nagu Paulus ütles.
Ma ei tunne seda Maryt, keda nimetasin,
aga Jumal tunneb teda.
Nii nagu ma ei tunne seda Lornat.
Jumal aga teab kõigi nimesid ja olukordi
ja saab tervendada inimesi erakordsel moel.
Nüüd aga on aeg palvetada.
Valmis?
Me liidame oma käed palveks ja usume Jumala heasse töösse.
Isa, ma tulen oma usuõega palves Su ette,
tuues Sulle kogu me kiituse ja tänu.
Oleme hämmingus Su headusest.
Issand, me vaatajate seas on neid, kel on raske ja kes kannatavad.
Guatemalas on üks pere,
kes elavad ühes onnis ja kel pole raha.
Ma ei teagi, kas see puudutab vaid meest, või...
Igal juhul, Jumal täidab teie vajadused
ja te saate kogema finantsimet Jeesuse nimel.
Kellelgi on hammastega tõsine probleem.
Te pole veel vana, aga mitte ka enam verinoor,
kuid probleem on selles, et teil pole hammaste korda tegemiseks raha.
Jumal hakkab ise te hambaid tervendama.
Te luud tihenevad, hambad ei logise enam ja valu kaob.
Võtke vastu täielik suu ja hammaste tervenemine
Jeesuse nimel!
Kellelgi on kaelalüli pisut paigast ära ja ühtlasi miski kui surub te kõrile.
Asjad on täiega paigast ära.
Pane oma käsi nende kohtade peale.
Puuduta, Issand!
See asi sai just korda Jeesuse nimel.
Tänud Sulle, Issand!
Kellegi jalad on täiega tuimad
ja jalatallad otsekui paistes, nii et sul pole tasakaalu.
Jumal taastab su jalgade tundlikkuse ja jalanärvid tärkavad taas ellu,
nii et saad kõndida nii nagu enne, Jeesuse nimel.
Issand, ole jätkuvalt armuline me rahvale.
Anna meile targad ja õiglased juhid.
Me palume tarkust, alandlikkust ja õigsust keset kõiki probleeme,
et Sinu nimi saaks ülendatud, Jeesuse nimel, aamen.
Aamen.
Peagi aga vastame te küsimustele.
Vaataja küsib:
"Kas mul kristlasena oleks õige võtta vastu juhtiv koht firmas,
mis müüb kanepiõli?"
Vastame peagi, nii et jääge meiega!
Lapsed -
tahame, et nad kasvaks üles Jumala Sõna tundmises.
Tänapäeva kiires maailmas vajaksime aga veidi abi selleks.
Tasuta "Superraamatu" piibliäpis on lahedaid asju,
mis su lastele meeldivad.
Neil on lõbus õppida Piiblit,
mängida lahedaid mänge,
vaadata ägedaid videosid
ja avastada Piibli kangelasi.
Jumala Sõna tundmaõppimine on põnev.
Tasuta "Superraamatu" piibliäpp.
Nüüd aga te küsimuste juurde.
Üks vaataja kirjutab:
"Mu senine töösuhe on läbi ja tööandja ei pikenda seda enam.
Saaksin uue töö juhtpositsioonil ühes IT firmas,
mis müüb CBD õli, mis sisaldab ka kanepit
ja mida kasutatakse sageli teraapiates
Tegu on seadusliku looga,
aga mõtlen siiski, kas kristlane peaks töötama sellises ettevõttes?
See tundub sellise halli alana,
mistõttu oleksin tänulik te arvamuse eest.
Ühtlasi sain teada,
et ettevõtte omaniku teine firma haldab üht pornolehekülge.
Ma ise poleks küll selle firmaga seotud,
aga kardan, et see peegeldab uue ülemuse tõelist loomust.
Mida te sellest arvate?"
Küsite, mida Piibel selle kohta ütleb?
Piibel ütleb, et kõik, mis pole usust, on patt.
Kui te ise kahtlete kogu loos, siis ärge võtke seda tööd vastu.
Küsimus pole selles, mida mina arvan,
sest jutt käib teie töökohast.
Nii et järgige omaenda südant.
Kui te ise ei pea seda õigeks ja te kahtlete,
siis ärge võtke seda tööd vastu! Nii lihtne see ongi.
Küsimus pole niivõrd selles, oleks see õige või vale,
kuivõrd peate tundma selle ära omaenda südames.
Sara: "Miks on mehed nii haaratud naise kehast ja välimusest?
Olen olnud abielus 3 aastat
ja mu mees on kogu selle aja vaadanud pornot.
See murrab mu südame ja samas armastan teda nii väga.
Ma ei kavatse temast loobuda, kuigi usaldus on otsekui murtud.
Usun, et Jumal muudab mu mehe südame.
Kardan samas, et see võtab kaua aega.
Olen kui ainus, kes lisaks Jumalale me peret koos hoiab.
Vajaksin selles tuge, kuid ei tea, mida teha."
Pornosõltuvus...
Kui keegi vaatab naist, teda oma südames ihaldades,
on ta Jeesuse sõnul juba rikkunud abielu.
See on see, mida Jeesus ütles.
Kui vaatad mõnda naist ja tahaksid mõtteis temaga seksida,
on see sama hea kui tegu ise.
Porno aga tähendab kõige selle pidevat vaatamist,
kus inimesed on kõikvõimalikes suhetes,
mida üldse ette kujutada annab.
Pornofilmide naised eksponeerivad kõiki oma kehaosi,
samas üldse mitte normaalsed ehk tavalised välja nähes.
Küsimus pole vaid naiste vaatamises,
vaid te mees on sõltuvuses ühest abielurikkumise viisist
ja nii rikub ta minu meelest teie abielulepingut.
Punkt.
Ja kui üdini aus olla,
siis kui tahaksite alustada uut suhet, võiksite seda teha.
Jah, Jumal ei poolda lahutust.
Ta lausa vihkab seda, olles huvitatud asjade taastamisest.
Aga te mees peab saama vabaks sellest,
sest tegu on saatanliku sidumisega.
Nii nagu narkootikumid on üks sõltuvuse liike.
Nii peab te mees vabaks saama.
Samas aga ei pea ka teie seda taluma.
Arlene: "Pat ütles,
et ta kasutas uinumiseks teatud eeterlikke õlisid.
Olen proovinud lavendliõli, aga edutult.
Mulle tundub, et Pat rääkis kahest teisest õlist.
Kas võiksite palun öelda, mis need on?"
Neid on mitmeid.
Üks, mida näitasime, on viiruk ehk oliibanum.
Teine, mida näitasime, on püha basiilik.
Lisaks mitmeid teisi.
Meil oli tookord dr. Axe saates,
kes on andnud välja ka vastavasisulise raamatu.
Seal on toodud välja kõikvõimalikud probleemid,
mis meil võivad esineda
ja parimad õlid nende raviks.
Ma ise kasutan basiiliku ja rosmariini õli
ning viirukit.
Lihtsalt paar tilka nina alla ja need lõõgastavad täiega.
Vaadake samas, et saate ikka õiged ja puhtad tooted,
sest neid tehakse ka järgi ja need on väga kallid.
Üks tilk kõigist, mitte rohkem ja see aitab teil magada.
Andy: "Olen 54-aastane kristlasest naine.
Olin 23 aastat abielus,
aga mu mees pettis mind me 3-abieluaasta järel.
Ühtlasi sain temalt nakkava, põletikulise ja ravimatu suguhaiguse,
mispeale ta hoidis minust aastaid eemale.
20 aastat kestnud trauma murdis mu ja me läksime lõpuks lahku.
Täna tunnen end kui pidalitõbisena ja väldin kõigiga kontakti.
Jumalateenistusele minna on raske,
sest kardan nakatada kedagi kasvõi aevastuse kaudu.
Nutan endal silmad peast.
Tean, et ei saa uuesti abielluda
ja samas kardan ülejäänud elu üksi elamist.
Nii palungi kogu aeg Jumalat, et Ta võtaks mind juba taevasse.
Kuidas ületada need traumad ja elatada end olles puudega
ja samas mitte saades Haigekassa toetust?
Millist elu saaksin üldse pakkuda Jumalale sellises seisus?"
Saate pakkuda Jumalale palves oma elu vaimulikku poolt.
Ma ei kujuta ette, millega on tegu? On see AIDS või mis?
Kui te ütlete, et see on ravimatu... - AIDS on samas ravitav.
See on kohutav olukord,
aga tänapäeval on siiski vahendeid, mis ravivad AIDS'i ja muud sarnast.
Nii soovitan otsida ka meditsiinilist abi.
Kuid te sees on vaim, mis saab ulatuda Jumalani
ja te palveelu saab kõigutada mägesid,
mistõttu ärge arvake, et olete väärtusetu.
Sul on kõik, mida arvasid õnnes vaja minevat.
Paljutõotav karjäär,
rohkelt sõpru
ja üha kasvav pere.
Ometi tundub elu kuidagi tühi.
Midagi on nagu puudu.
Vaid Jumal saab anda su elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas